Gunstige uitspraak vir Orania in eNCA regsgeding | Orania Beweging
Gunstige uitspraak vir Orania in eNCA regsgeding
Aug 26, 2019 | Uncategorized | 6 comments
Joost Strydom, Hoof: Kommunikasie
Na ŉ lang regsproses is daar finaal in Orania se guns beslis na die afloop van die Orania Beweging se klagte by die Uitsaaiklagtekommissie van Suid-Afrika. Die uitslag bevestig dat die eNCA onakkuraat, onregverdig en onjuis oor Orania berig het. Hierdie beslissing volg na ŉ besoek in April van die eNCA aan Orania, waartydens Orania se eie-arbeid beginsel grof misken is en bewerings gemaak is dat Orania geen erkenning aan ander rasse gee nie.
Die Uitsaaiklagtekommissie het insette van beide partye gekry en daarna in Orania se guns beslis en die eNCA opdrag gegee het om ŉ openbare verskoning aan Orania te rig. eNCA se regspan het teen hierdie uitspraak appelleer en die saak is na ŉ tribunaal verwys. Die reuse onkostes wat met goeie regsverteenwoordiging gepaard gegaan het, het die Orania Beweging genoop om ŉ openbare veldtog te loods waarin lede en ondersteuners versoek is om ŉ bydrae te maak om te help om die onkostes te dek en geregtigheid te laat seëvier. Die personeel van die Orania Beweging het verstom gestaan oor die reuse reaksie van lede, ondersteuners en vriende en die regskoste is volledig gedek.
Die Orania Beweging het van die begin af in die geloof vertrou dat reg sal geskied, maar die golf van hulp en ondersteuning het ons grootste verwagtinge oortref.
Die paneel wat die appèl hanteer het, het beslis dat die vorige uitspraak van krag bly omdat eNCA duidelik die gedragskode van die Uitsaaiklagtekommissie oortree het en dat die uitsending nie net onakkuraat en onregverdig was nie, maar ook nie bestaan het uit feite wat juis en waar weergegee word nie.
Die eNCA moet nou op ŉ datum soos deur die Uitsaaiklagtekommissie bepaal, en in dieselfde tydgleuf as die oorspronklike uitsending, verskoning vra vir die onwaarhede en enige skade wat die uitsending aan die Orania Beweging en Orania se beeld berokken het.
Orania staan by die beginsel dat ons deur oop is vir die media, en dat ons hulle besoek hier sal verwelkom, maar ook dat ons deur die regte kanale stappe sal neem sou daar valshede verkondig word.
Die beginsel van eie-arbeid bly vir Orania een van ons ononderhandelbare kernbeginsels.
076 44789 44
Marius	on Augustus 26, 2019 at 11:20 vm
Max Boulogne	on Augustus 27, 2019 at 6:15 vm
My ou Grootvader het gesê alle koerante lieg, party net meer.
Nou waar daar meer kommunikasie media is, byvoorbeeld TV, dink ek die stelling is nog steeds waar, soos wat hier bewys is.
Wessel Ebersohn	on Augustus 28, 2019 at 10:20 vm
Baie bly dat geregtigheid eindelik seevier! Trots op Orania om hul man te staan!
Rikus	on Augustus 28, 2019 at 6:28 nm
Gaan hulle die regskoste betaal?
Indien wel, kan ek asb my R250 terug kry.
Orania Beweging	on September 6, 2019 at 12:56 nm
Ongelukkig nie. Geen kostebevel nie. Dankbaar vir jou bydrae tot ons oorwinning!
Andre Eagar	on Augustus 29, 2019 at 6:54 nm
Baie geluk aan julle. Anti blanke en anti Afrikanerpropaganda vier hoogty en word soos soetkoek opgeet. Die teendeel is gewoonlik nie polities korrek nie .
Andre Eagar oor Gunstige uitspraak vir Orania in eNCA regsgeding
Rikus oor Gunstige uitspraak vir Orania in eNCA regsgeding
Wessel Ebersohn oor Gunstige uitspraak vir Orania in eNCA regsgeding
Markus oor Wie mag in Orania bly?
Argief Kies Maand Augustus 2019 (2) Julie 2019 (2) Junie 2019 (2) Mei 2019 (2) April 2019 (3) Maart 2019 (1) Februarie 2019 (4) Januarie 2019 (3) Desember 2018 (3) November 2018 (3) Oktober 2018 (6) Oktober 2017 (4) September 2017 (7) Augustus 2017 (8) Julie 2017 (6) Junie 2017 (8) Mei 2017 (12) April 2017 (5) Maart 2017 (5) Februarie 2017 (8) Januarie 2017 (9) Desember 2016 (5) November 2016 (8) Oktober 2016 (7) September 2016 (8) Augustus 2016 (11) Julie 2016 (9) Junie 2016 (13) Mei 2016 (11) April 2016 (13) Maart 2016 (13) Februarie 2016 (14) Januarie 2016 (7) Desember 2015 (7) November 2015 (9) Oktober 2015 (10) September 2015 (10) Augustus 2015 (11) Julie 2015 (9) Junie 2015 (11) Mei 2015 (6) April 2015 (8) Maart 2015 (7) Februarie 2015 (5) Januarie 2015 (7) Desember 2014 (7) November 2014 (7) Oktober 2014 (10) September 2014 (7) Augustus 2014 (9) Julie 2014 (5) Junie 2014 (7) Mei 2014 (9) April 2014 (11) Maart 2014 (6) Februarie 2014 (3) Januarie 2014 (8) Desember 2013 (4) November 2013 (4) Oktober 2013 (9) September 2013 (2) Augustus 2013 (4) Julie 2013 (5) Junie 2013 (5) Mei 2013 (2) April 2013 (3) Februarie 2013 (1) Januarie 2013 (2) Desember 2012 (2) Oktober 2012 (5) September 2012 (1) Julie 2012 (3) Junie 2012 (4) Mei 2012 (2) April 2012 (4) Maart 2012 (4) Februarie 2012 (2) Januarie 2012 (4) Oktober 2011 (2) September 2011 (3) Augustus 2011 (3) Julie 2011 (11) Junie 2011 (1) Mei 2011 (6) April 2011 (1) Maart 2011 (3) Februarie 2011 (3) Januarie 2011 (10) Desember 2010 (6) November 2010 (4) Oktober 2010 (6)
by Orania BewegingAug 26, 2019Uncategorized6 comments